गणतंत्र दिवस पर बराक ओबामा को बुलाने के लिए प्रधानमंत्री नरेंद्र मोदी ने पहला टेलीफोन म्यांमार और ऑस्ट्रेलिया के लिए रवाना होने के ठीक पहले किया था. उस समय तक इस विचार पर पर्याप्त राय-मशविरा नहीं हो पाया था लेकिन मोदी समय नहीं गंवाना चाहते थे और उन्होंने व्यापार सुविधा समझौते (टीएफए) पर जारी गतिरोध की समाप्ति पर दोनों नेताओं की बातचीत के दौरान इसका जिक्र भी छेड़ दिया. इस पर अमेरिकी राष्ट्रपति ने गहरी दिलचस्पी दिखाई लेकिन जवाब देने के लिए थोड़ा समय मांगा.